1238.

Godina **1238** (**[[Rimske brojke|MCCXXXVIII]]**) bila je redovna godina koja počinje u petak u julijanskom kalendaru (1. januar).

## Događaji
### Januar/Siječanj &ndash; Mart/Ožujak
* januar, prva dekada - Mongolska invazija Kijevske Rusije, na čelu sa Batu-kanom i Subedejom – Bitka kod Kolomne: Mongoli nadjačavaju vladimiro-suzdaljsku armiju, na čelu sa sinovima velikog kneza Jurija II, s kojima u bili i ostaci rjazanjske armije, u velikom okršaju pod zidinama Kolomne; preživeli beže u Vladimir i Moskvu. Preostale manje snage u gradu su ubrzo uništene nakon opsade. 
** Prema kasnijoj priči, Evpatij Kolovrat je sa poslednjim ostacima rjazanjske vojske napao Mongole.
* januar - Ibn Hud je ubijen pred vratima Almeríje, grad će preuzeti Nasrid Muhamed.
* 20. 1. - Mongoli, nakon petodnevne opsade, zauzimaju Moskvu, tada fortifikovano selo. Vladimirski knežević Vladimir je zarobljen.

* 3. 2. - Mongoli su stigli do Vladimira (veliki knez Jurij II nije u gradu, otišao je na Volgu da okuplja vojsku). Kneževići Vsevolod i Mstislav odbijaju predaju grada, nakon čega je ubijen njihov brat Vladimir, zarobljen u Moskvi. Mongoli su istog dana na juriš zauzeli Suzdalj.
* 8. 2. - Mongoli zauzimaju Vladimir: Vsevolod, verovatno i Mstislav su ubijeni izvan zidina grada, porodica velikog knjaza je ubijena u sabornoj crkvi. Mongoli su ovog meseca uništili još 14 gradova kneževine.

* 4. 3. - Bitka na reci Sit je pobeda Boroldajevih (Burundajevih) Mongola nad vladimirsko-suzdaljskim snagama. Poginuo je veliki knez Jurij II Vsevolodovič (kanoniziran 1645). Nasleđuje ga brat Jaroslav II (do 1246). 
* 4. 3. - Poginuo je i rostovski knez Vasiljko Konstantinovič, nasleđuje ga stariji sin Boris (do 1277), ali mlađi sin Gleb se osamostaljuje sa Belozerskom kneževinom (on vlada do 1278, kneževina traje do 1485).
* 6. 3. - Umro je ajubidski sultan Egipta Al-Kamil. Nasleđuju ga sinovi Al-Adil II, u Egiptu, a u sirijskoj Mesopotamiji As-Salih Ayyub, koji će 1240. preuzeti i Egipat.
* mart - Mongoli su opseli Kozelsk u Černigovskoj kneževini - opsada se otegla sedam nedelja, Mongoli su izgubili nekoliko hiljada ljudi.
* mart - Rat za nasleđe Galicije: volinski knez Danilo je kod Drohičina porazio Teutonce iz Dobrinskog reda, čime je povratio veći deo Galicije.

### April/Travanj &ndash; Jun/Lipanj
* april - Fridrik II., car Svetog rimskog carstva okuplja u Veroni vojsku iz mnogih zemalja, uključujući i Nikejsko carstvo, pa čak i neke islamske zemlje.
* 17. 4.? - Muhamed I ulazi u Granadu. Nasridi vladaju emiratom do 1492, ove godine počinje gradnja Alhambre.
* 22. 4. - Aragonski kralj Jaime I započinje opsadu Valencie (do septembra).
* 26. 4. - Bosanski križarski rat: mađarski dominikanac Ponsa je u Kumaniji ustoličen za bosanskog biskupa (papa piše da je herceg Koloman "uništio jeretičku opasnost"). 
** Ban Matej Ninoslav ga ne priznaje; nakon prodora križara, na Brdu kod Vrhbosne je postavljena "stolna crkva Svetog Petra s kaptolom". Herceg Koloman je darovao posjed Đakovo novom bosanskom biskupu.

* maj - Mongoli su na kraju zauzeli Kozelsk i uništili ga.

* 7. 6. - Ugovor iz Stensbyja: Teutonski red vraća sjevernu Estoniju danskom kralju Valdemaru II.

### Jul/Srpanj &ndash; Septembar/Rujan
* 11. 7. - Car Fridrih započinje tešku i na kraju neuspešnu opsadu Breše (do oktobra). 
* leto? - Batu-kan pustoši Krim i umiruje Mordoviju.

* 21. 8. (tradicionalno) - Doba Sturlunga na Islandu: Bitka kod Örlygsstaðira je valjda najveća u istoriji zemlje, pobeda je klanova Ásbirningar i Haukdælir nad Sturlungarima.
* avgust - septembar - Kralj Louis IX od Francuske kupuje navodnu Trnovu krunu, koju je latinski car Balduin II založio kod Mlečana (kruna dogodine stiže u Pariz, kralj će za nju 1248. napraviti Sainte-Chapelle). Narednih godina kralj će kupiti još relikvija vezanih za Isusa.

### Oktobar/Listopad &ndash; Decembar/Prosinac

* 7. 10. - Car Fridrik prekida opsadu Breše: otpor je preveliki, počele su kiše.
* 9. 10. - Pošto su muslimani potpisali predaju 22. septembra, aragonski kralj danas zvanično preuzima Valenciju. Osnovana je  Kraljevina Valencia, kao jedna od zemalja Aragonske krune (do 1707).
* oktobar - Enzo, vanbračni sin cara Fridriha, oženjen je udovicom Ubalda Viscontija, čime je dobio severne sardinske đudikate Logudoro i Gallura, dobio je i sardinsku kraljevsku titulu (do zarobljavanja 1249).

* jesen-zima 1238/39 - Berke, sin Đučijev, porazio je preostale Kipčake/Kumane (prema Rašidu Al-Din Hamadaniju). Kumanski poglavar Köten (Kotijan) vodi sa sobom "40.000 koliba" prema Ugarskoj.
* 22. 12. - Papa šalje bule verskim i svetovnim vlastima u Mađarskoj da podrže novog bosanskog biskupa Ponsu. 

### Kroz godinu
* Umro je Stjepan I. Šubić Bribirski, kao starješina roda ga nasljeđuje sin Stjepko II., koji se oko toga sukobljava sa bratićem Markom, sinom Grgura I. Ove godine je trogirski načelnik (knez 1239-50).
* Patrijarh Bertold premješta sjedište Akvilejske patrijaršije iz Cividalea u Udine.
* Redovnici Karmelićani napuštaju Bliski istok i dolaze u Evropu.
* Nakon Jordana Saskog, stradalog prošle godine, Rajmund Penjafortski je novi general dominikanskog reda (do 1240).
* Trnava je prvi grad u današnjoj Slovačkoj sa gradskom poveljom.
* Świętopełk II, pomeranski vojvoda Gdanjska zauzeo je vojvodstvo Pomeranija-Schlawe (Sławno).
* Trapezuntski car Jovan I gine igrajući cikanion, vrstu pola. Nasleđuje ga brat Manojlo I (do 1263).
* Mahmud Tarabi je digao pobunu protiv Mongola u Buhari.
* Si Inthrathit uspostavlja Sukhothajsko Kraljevstvo u današnjem Tajlandu - on vlada do ca. 1270. a kraljevstvo, koje se smatra prvim tajskim, traje do 1438.
* 1236/37 ili 1238/39 - Kumanski poglavar Bačman iz klana Olberlik je uhvaćen na adi na Volgi od strane Möngke-kana, čiji ga je brat Budžek presekao nadvoje.

## Rođenja

* Yunus Emre, pjesnik i sufija († 1320)

## Smrti

* 4. 3. - Jurij II Vsevolodovič, veliki knez vladimirski (* 1188)

## Reference

; Literatura
* Svezak prvi. Prvo doba: Vladanje knezova i kraljeva hrvatske krvi (641-1102) i Drugo doba: Vladanje kraljeva Arpadovića (1102-1301). Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)